Най-скъпият футболист в света Неймар е със счупване и изкълчен глезен | Спорт | news359.bg
Най-скъпият футболист в света Неймар е със счупване и изкълчен глезен
27.02.2018 11:31	0
Най-скъпият футболист в света Неймар е със счупване на пета метатарзална кост на ходилото и изкълчен глезен, съобщиха официално от неговия клуб Пари Сен Жермен след последните медицински прегледи. Бразилецът стъпи накриво и изкълчи десния си глезен при победата с 3:0 над Олимпик Марсилия в неделя. Той напусна принудително игра, като беше изнесен на носилка четвърт час преди края.
От Пари Сен Жермен не коментираха очаквания срок за възстановяване, като на този етап е сигурно, че Неймар със сигурност ще пропусне четвъртфинала от турнира за купата на Франция също срещу Олимпик Марсилия в сряда, както и двубоя от първенството срещу Троа в събота.
Някои медии твърдят, че все още има възможност, макар и малка, мегазвездата да се възстанови за реванша от осминафиналите в Шампионска лига срещу Реал Мадрид другата седмица./news359